Piisas täiesti, sest päiksepaistest hoolimata tegi tugev tuul olemise jahedaks. Järgneva, hommikul kella kaheksani kestnud peo tipphetkedest tasub meenutada järgmise pruudi ja peiu leidmist. Pruudikimbu püüdis kinni Kukats! Tal ei jää muud üle, kui detsembris Uus-Meremaal Kiwiga paari minna. Sukatripi saanud noormees Dave ei tahtnud tegelikult mängust osa võtta. Ta väitis, et viie aasta eest tagasi saadud  vabadus on liiga kallis. Aga näe, osalema pidid kõik vallalised noormehed, ja saatuse sõrme vastu ei saa.